เรื่องร้องเรียน: มีคนนำยางเก่ามาทิ้งหนึ่งเส้นมาทิ้งที่บริเวณถังขยะหน้าหมู่บ้านทาวน์เฮ้าส์เยื้องซอยโปร่งใจเมื่อบ่ายวานนี้ แต่เช้านี้ก็ยังอยู่ที่เดิม จนท.เก็บขยะเช้าตู่นี้ไม่เก็บไป  ปัญหาขยะชิ้นใหญ่ที่จนท.ไม่ยอมเก็บทำนองนี้ เกิดขึ้นที่นี่ค่อนข้างบ่อย  จะแก้อย่างไรครับ หรือถ้าเป็นนโยบายว่าขยะชิ้นใหญ่เกิน ... X ... ม. หรือหนักเกิน ... กก.  จะไม่เก็บ  ถ้าเป็นเช่นนั้นขอทราบระเบียบนี้ด้วย  จะได้ติดป้ายประกาศให้คน/ร้าน/โรงแรม ในบริเวณนี้ทราบ  เพราะถังขยะสามถังที่มีตอนนี้ไม่พอต่อปริมาณขยะแต่ละวัน เพราะกลายเป็นที่ทิ้งไม่แต่เฉพาะคนในหมู่บ้านทาวน์เฮ้าส์นี้ แต่ยังมีโรงแรม ร้านอาหาร ชาวบ้านแถวนี้ เอาขยะมาทิ้งมากมายทุกวันจนล้น ลงมาที่พื้น สกปรกมากเกือบทุกวัน
การดำเนินการของเจ้าหน้าที่: บริเวณที่แจ้ง ฝ่ายรักษาฯ จัดเจ้าหน้าที่เก็บยางรถยนต์ และหินก้อนใหญ่บริเวณจุดพักขยะเรียบร้อยแล้ว กรณีขยะชิ้นใหญ่ เขตสาทรมีการกำหนดวันทิ้งขยะและประชาสัมพันธ์ในบริเวณที่จะเข้าจัดเก็บ โดยจะไม่มีการบริการ ซึ่งขยะชิ้นใหญ่คือขยะที่ไม่ใช่ขยะทั่วไปที่ประชาชิ้ยทิ้งปกติประจำ ซึ่งรถขยะที่จัดเก็บขยะทั้วไปปกติไม่สามารถเก็บได้ เช่น ยางรถยนต์ โต๊ะ ตู้ เตียง โซฟา ฯลฯ เนื่องจากเป็นรถอัดซึ่งอาจทำให้ไฮโดลิคเสียหายได้ ซึ่งขยะที่รถขยะจัดเก็นประจำคือ ขยะทั่วไป (ขยะครัวเรือนปกติประจำวัน) กรณียางรถยนต์ควรทื้งในวันที่มีการนัดหมายจัดเก็บขยะชิ้นใหญ่ ซึ่งจะมีรถเฉพาะในการออกให้บริการ
ความเห็นของผู้แจ้ง: อยากแนะนำให้กำชับคนเก็บขยะให้พยายามเก็บขยะเท่าที่จะทำได้ แม้จะชิ้นใหญ่ก็ตาม และเก็บเศษขยะที่ตกเหลืออยู่บนพื้นด้วยครับ เพราะทุกเช้าคนที่อยู่ในซอยหมู่บ้านนี้จะต้องมาเก็บเศษขยะที่ยังหลงเหลืออยู่บนพื้นทุกวันด้วย
พื้นที่: แขวงทุ่งมหาเมฆ เขตสาทร กรุงเทพมหานคร